CELEX: 32016R2021
Language: lv
Date: 2016-06-02 00:00:00
Title: Komisijas Deleģētā regula (ES) 2016/2021 (2016. gada 2. jūnijs), ar ko attiecībā uz regulatīvajiem tehniskajiem standartiem par piekļuvi attiecībā uz etaloniem papildina Eiropas Parlamenta un Padomes Regulu (ES) Nr. 600/2014 par finanšu instrumentu tirgiem (Dokuments attiecas uz EEZ )

19.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 313/6
            
         KOMISIJAS DELEĢĒTĀ REGULA (ES) 2016/2021
   (2016. gada 2. jūnijs),
   ar ko attiecībā uz regulatīvajiem tehniskajiem standartiem par piekļuvi attiecībā uz etaloniem papildina Eiropas Parlamenta un Padomes Regulu (ES) Nr. 600/2014 par finanšu instrumentu tirgiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 600/2014 par finanšu instrumentu tirgiem un ar ko groza Regulu (ES) Nr. 648/2012 (1), un jo īpaši tās 37. panta 4. punkta trešo daļu,
   tā kā:
   
               (1)
            
            
               Regulā (ES) Nr. 600/2014 tirdzniecībai un tīrvērtei starp centrālajiem darījumu partneriem (CDP) un tirdzniecības vietām nodrošināta nediskriminējoša piekļuve, tostarp iespēja saņemt tādu etalonu licences un piekļuve ar tiem saistītai informācijai, kurus izmanto dažu finanšu instrumentu vērtības noteikšanai tirdzniecības un tīrvērtes nolūkos. Ņemot vērā etalonu daudzveidību, informāciju, kas CDP un tirdzniecības vietām ir nepieciešama tīrvērtes vai tirdzniecības nolūkos, var atšķirties atkarībā no vairākiem faktoriem, tostarp attiecīgā finanšu instrumenta, kuru tirgo vai kuram veic tīrvērti, un tā etalona veida, uz kuru finanšu instruments atsaucas. Tāpēc CDP un tirdzniecības vietām būtu jāļauj pieprasīt piekļuvi jebkurai informācijai, ja tā ir nepieciešama tīrvērtes vai tirdzniecības nolūkos.
            
         
               (2)
            
            
               Ņemot vērā etalonu daudzveidību un noteiktos dažādos lietojumus, universāla pieeja nav atbilstīga un licences līgumu satura augsta saskaņošanas pakāpe nav piemērota. Tāpēc to noteikumu ierobežošana, saskaņā ar kuriem piešķir piekļuvi ar iepriekš noteiktiem un izsmeļošiem nosacījumiem, varētu kaitēt visām pusēm.
            
         
               (3)
            
            
               Personai, kurai pieder īpašumtiesības uz etalonu, vajadzētu būt iespējai noteikt atšķirīgus noteikumus dažādu kategoriju CDP un tirdzniecības vietām, lai piekļūtu tās etalonam tikai objektīvi pamatotos gadījumos, piemēram, kvantitatīvā izteiksmē, pieprasītā un samērīgi piemērotā lietojuma darbības joma vai nozare. Dažādās kategorijas un kritēriji, lai noteiktu dažādu kategoriju CDP un tirdzniecības vietas, būtu jādara publiski pieejami.
            
         
               (4)
            
            
               Veids, kā tiek novērtēts, vai etalons ir jauns, katrā atsevišķā gadījumā atšķirsies. Tāpēc personai, kurai pieder īpašumtiesības uz etalonu, vajadzētu būt pienākumam pierādīt, kādā veidā minētais etalons ir jauns, ja tas tiek izmantots kā iemesls, lai liegtu tūlītēju piekļuvi. Katrā novērtējumā par paziņotu jaunu kritēriju būtu jāņem vērā dažādu faktoru apvienojums un to atbilstīgie svērumi, nevis jāpaļaujas uz vienu faktoru, lai izvērtētu, vai etalons atbilst Regulā (ES) Nr. 600/2014 noteiktajiem kritērijiem.
            
         
               (5)
            
            
               Lai gan divu etalonu vērtības varētu būt cieši savstarpēji saistītas, jo īpaši īstermiņā, to sastāvs vai metodika varētu būtiski atšķirties. Tāpēc, lai novērtētu, vai etalons ir jauns, būtu jāņem vērā katra no etaloniem ilgtermiņa savstarpējā saistība un sastāva un metodikas līdzības. Ņemot vērā etalonu neviendabīgumu, papildus šajā regulā noteiktajiem faktoriem personai, kurai pieder īpašumtiesības uz etalonu, būtu jāņem vērā arī papildu faktori, apsverot izmantotos standartus, kas ir specifiski attiecīgā etalona veidam. Attiecībā uz preču etaloniem būtu jāizvērtē citi faktori, tostarp tas, vai attiecīgie etaloni ir balstīti uz dažādām pamatā esošām precēm un dažādām piegādes vietām.
            
         
               (6)
            
            
               Periodiski tiek publicētas jaunas etalonu sērijas, piemēram, kredītriska mijmaiņas darījumu etaloni. Šādos gadījumos nesen publicētais etalons ir iepriekšējās sērijas turpinājums un tāpēc nebūtu jāuzskata par jaunu etalonu.
            
         
               (7)
            
            
               Konsekvences labad un lai nodrošinātu finanšu tirgu pienācīgu darbību, ir nepieciešams, lai šajā regulā paredzētos noteikumus un Regulā (ES) Nr. 600/2014 paredzētos noteikumus piemēro no tās pašas dienas.
            
         
               (8)
            
            
               Šīs regulas pamatā ir regulatīvo tehnisko standartu projekts, ko Komisijai iesniegusi Eiropas Vērtspapīru un tirgu iestāde (EVTI).
            
         
               (9)
            
            
               EVTI ir veikusi atklātu sabiedrisko apspriešanu par regulatīvo tehnisko standartu projektu, kas ir šīs regulas pamatā, izvērtējusi iespējamās saistītās izmaksas un ieguvumus un lūgusi ar Eiropas Parlamenta un Padomes Regulas (ES) Nr. 1095/2010 (2) 37. pantu izveidotās Vērtspapīru un tirgu nozares ieinteresēto personu grupas atzinumu,
            
         IR PIEŅĒMUSI ŠO REGULU.
   1. pants
   Informācija, kas jādara pieejama CDP un tirdzniecības vietām
   1.   Persona, kurai pieder īpašumtiesības uz etalonu, pēc pieprasījuma dara pieejamu centrālajiem darījumu partneriem (CDP) un tirdzniecības vietām informāciju, kas nepieciešama to tīrvērtes vai tirdzniecības funkciju veikšanai atbilstīgi konkrētā veida etalonam, attiecībā uz kuru tiek lūgta piekļuve, un attiecīgajam finanšu instrumentam, kurš jātirgo vai kuram jāveic tīrvērte.
   2.   CDP vai tirdzniecības vieta savā pieprasījumā paskaidro, kāpēc šāda informācija ir nepieciešama tīrvērtes vai tirdzniecības nolūkos.
   3.   Piemērojot 1. punktu, attiecīgās tirdzniecības un tīrvērtes funkcijas ir vismaz šādas:
   
               a)
            
            
               attiecībā uz tirdzniecības vietu:
               
                           i)
                        
                        
                           sākotnējais novērtējums par etalona raksturlielumiem;
                        
                     
                           ii)
                        
                        
                           konkrētā produkta tirdzniecība;
                        
                     
                           iii)
                        
                        
                           atbalsts cenu veidošanās procesam attiecībā uz līgumiem, kas ir pielaisti vai tiek pielaisti tirdzniecībai;
                        
                     
                           iv)
                        
                        
                           notiekoši tirgus uzraudzības pasākumi;
                        
                     
         
               b)
            
            
               attiecībā uz CDP:
               
                           i)
                        
                        
                           atbilstīga riska pārvaldība pār biržā tirgotu atvasinātu instrumentu attiecīgajām atklātajām pozīcijām, tostarp ieskaitu;
                        
                     
                           ii)
                        
                        
                           Eiropas Parlamenta un Padomes Regulā (ES) Nr. 648/2012 (3) noteikto attiecīgo pienākumu izpilde.
                        
                     
         4.   Būtiska informācija par cenas un jaunāko datu nodrošināšanu, kas minēta Regulas (ES) Nr. 600/2014 37. panta 1. punkta a) apakšpunktā, ietver vismaz:
   
               a)
            
            
               etalona vērtību nodrošināšanu;
            
         
               b)
            
            
               tūlītēju paziņošanu par visām neprecizitātēm etalona vērtību aprēķinā un par atjauninātajām vai labotajām etalona vērtībām;
            
         
               c)
            
            
               vēsturiskas etalona vērtības, ja personai, kurai pieder īpašumtiesības uz etalonu, ir šāda informācija.
            
         5.   Attiecībā uz sastāvu, metodiku un cenas noteikšanu sniegtā informācija ļauj CDP un tirdzniecības vietām saprast, kā tiek veidota katra etalona vērtība, un faktisko metodiku, kas izmantota etalona vērtību veidošanā. Atbilstīga informācija par sastāvu, metodiku un cenas noteikšanu ir vismaz:
   
               a)
            
            
               saistībā ar etalonu lietoto visu galveno terminu definīcijas;
            
         
               b)
            
            
               metodikas pieņemšanas pamatojums un procedūras metodikas pārskatīšanai un apstiprināšanai;
            
         
               c)
            
            
               etalona noteikšanai izmantotie kritēriji un procedūras, tostarp ievaddatu apraksts, dažādu veidu ievaddatiem piešķirtā prioritāte, ekstrapolācijas modeļu vai metožu lietojums un procedūra etalona sastāvdaļu līdzsvarošanai;
            
         
               d)
            
            
               kontroles un noteikumi, kas reglamentē rīcības brīvības vai vērtējuma izmantošanu, lai nodrošinātu konsekvenci šādas rīcības brīvības vai vērtējuma izmantošanā;
            
         
               e)
            
            
               procedūras, kuras reglamentē etalona noteikšanu spriedzes periodos vai periodos, kad darījuma datu avoti var būt nepietiekami, neprecīzi vai neuzticami, un etalona iespējamos ierobežojumus šādos periodos;
            
         
               f)
            
            
               laiks, kurā etalons aprēķināts;
            
         
               g)
            
            
               procedūras, kuras reglamentē etalona līdzsvarošanas metodiku, un no tā izrietošie etalona sastāvdaļu svērumi;
            
         
               h)
            
            
               procedūras kļūdu novēršanai ievaddatos vai etalona noteikšanā, tostarp, ja var būt nepieciešama etalona atkārtota noteikšana;
            
         
               i)
            
            
               informācija par sastāva un metodikas iekšējo pārbaužu un apstiprinājumu biežumu un attiecīgā gadījumā informāciju par satura un metodikas procedūrām un neatkarīgas pārskatīšanas biežumu.
            
         2. pants
   Vispārīgie nosacījumi informācijai ar licencēšanu CDP un tirdzniecības vietām
   1.   Persona, kurai pieder īpašumtiesības uz etalonu, 1. pantā minēto visu attiecīgo informāciju, ko pieprasījuši CDP un tirdzniecības vietas, bez nepamatotas kavēšanās dara pieejamu ar licencēšanu vai nu vienā reizē, tostarp iepriekš sniegtās informācijas grozījumus, vai pastāvīgi vai periodiski atkarībā no attiecīgās informācijas veida.
   2.   Persona, kurai pieder īpašumtiesības uz etalonu, 1. pantā minēto visu attiecīgo informāciju visiem CDP un tirdzniecības vietām sniedz ar licencēšanu tādos pašos termiņos un ar tādiem pašiem nosacījumiem, ja vien nevar objektīvi pamatot atšķirīgus nosacījumus.
   3.   Šā panta 1. un 2. punkta prasības nepiemēro, ja un kamēr persona, kurai pieder īpašumtiesības uz etalonu, var pierādīt, ka noteikta informācija CDP un tirdzniecības vietām ir pieejama publiski vai ar cita komerclīdzekļa starpniecību, ja šāda informācija ir ticama un savlaicīga.
   3. pants
   Diferenciācija un nediskriminācija
   1.   Ja persona, kurai pieder īpašumtiesības uz etalonu, saskaņā ar Regulas (ES) Nr. 600/2014 37. panta 1. punktu izvirza dažādus nosacījumus, tostarp maksas un to maksāšanas nosacījumus, šos nosacījumus piemēro tādā veidā, kas ir specifisks katrai licenciātu kategorijai.
   2.   Persona, kurai pieder īpašumtiesības uz etalonu, nosaka tādas pašas tiesības un pienākumus tās pašas kategorijas licenciātiem.
   3.   Persona, kurai pieder īpašumtiesības uz etalonu, publisko kritērijus, kas nosaka dažādu kategoriju licenciātus.
   4.   Persona, kurai pieder īpašumtiesības uz etalonu, pēc pieprasījuma un bez maksas iesniedz CDP vai tirdzniecības vietai nosacījumus, ko piemēro tai kategorijai, pie kuras pieder šis CDP vai tirdzniecības vieta.
   5.   Persona, kurai pieder īpašumtiesības uz etalonu, dara pieejamus visiem tās pašas kategorijas licenciātiem licences līgumu noteikumu papildinājumus vai grozījumus, par ko panākta vienošanās ar tās pašas kategorijas licenciātu, ievērojot tos pašus nosacījumus.
   4. pants
   Citi noteikumi piekļuves piešķiršanai
   1.   Persona, kurai pieder īpašumtiesības uz etalonu, paredz noteikumus licences līgumiem un pēc pieprasījuma un bez maksas dara tos pieejamus CDP un tirdzniecības vietām. Šie noteikumi ir šādi:
   
               a)
            
            
               izmantošanas joma un informācijas saturs par katru lietojumu saskaņā ar licences līgumiem, skaidri nosakot katrā gadījumā konfidenciālu informāciju;
            
         
               b)
            
            
               noteikumi informācijas tālākizplatīšanai, ko veic CDP un tirdzniecības vietas, ja tas atļauts;
            
         
               c)
            
            
               tehniskās prasības attiecībā uz pakalpojuma sniegšanu;
            
         
               d)
            
            
               maksas un to maksāšanas noteikumi;
            
         
               e)
            
            
               noteikumi, saskaņā ar kuriem beidzas līguma termiņš, ņemot vērā to finanšu instrumentu termiņu, kuri atsaucas uz etalonu;
            
         
               f)
            
            
               ārkārtas apstākļi un attiecīgie pasākumi, lai regulētu pakalpojuma turpināšanu, pārejas periodus un pārtraukšanu noskaidrošanas perioda laikā, kas:
               
                           i)
                        
                        
                           atļauj izbeigšanu pienācīgā veidā;
                        
                     
                           ii)
                        
                        
                           nodrošina, ka izbeigšanu neizraisa nenozīmīgi līguma pārkāpumi un ka attiecīgajai pusei ir dots pietiekami daudz laika, lai novērstu pārkāpumu, kas neizraisa tūlītēju izbeigšanu;
                        
                     
         
               g)
            
            
               piemērojamie tiesību akti un saistību sadale.
            
         2.   Licences līgumā nosaka, ka CDP, tirdzniecības vietas un personas, kurām pieder īpašumtiesības uz etalonu, izveido atbilstīgu politiku, procedūras un sistēmas, lai nodrošinātu:
   
               a)
            
            
               pakalpojuma īstenošanu bez nepamatotas kavēšanās saskaņā ar iepriekš noteiktu grafiku;
            
         
               b)
            
            
               visas tās informācijas regulāru atjaunināšanu, ko puses sniedz visā piekļuves režīma laikā, tostarp informāciju, kas varētu ietekmēt reputāciju;
            
         
               c)
            
            
               saziņas kanālu starp pusēm, kas ir savlaicīgs, uzticams un drošs licences līguma darbības laikā;
            
         
               d)
            
            
               apspriešanos, ja kādas puses darbības izmaiņas var būtiski ietekmēt licences līgumu vai riskus, kam ir pakļauta otra puse, un paziņošanu pieņemamā paziņošanas termiņā, pirms tiek īstenotas kādas puses darbības izmaiņas;
            
         
               e)
            
            
               informācijas sniegšanu un attiecīgos norādījumus to nosūtīt un lietot, izmantojot saskaņotos tehniskos līdzekļus;
            
         
               f)
            
            
               aktuālas informācijas sniegšanu personām, kurām pieder īpašumtiesības uz etalonu, par informācijas tālākizplatīšanu, ja tā atļauta, CDP tīrvērtes locekļiem un tirdzniecības vietu locekļiem vai dalībniekiem;
            
         
               g)
            
            
               strīdu izšķiršana un līguma izbeigšana notiek pienācīgā veidā, ņemot vērā konstatētos apstākļus.
            
         5. pants
   Standarti, kā var pārbaudīt, vai etalons ir jauns
   1.   Nosakot, vai jauns etalons atbilst Regulas (ES) Nr. 600/2014 37. panta 2. punkta a) un b) apakšpunktā noteiktajiem kritērijiem, persona, kurai pieder īpašumtiesības uz etalonu, ņem vērā šādus standartus:
   
               a)
            
            
               vai līgumiem, kuru pamatā ir jaunākais etalons, CDP nevar veikt ieskaitu vai būtiski kompensēt ar līgumiem, kuru pamatā ir attiecīgais esošais etalons;
            
         
               b)
            
            
               vai reģioni un nozares, uz kurām attiecas attiecīgie etaloni, nav tādas pašas vai līdzīgas;
            
         
               c)
            
            
               vai attiecīgo etalonu vērtības nav cieši savstarpēji saistītas;
            
         
               d)
            
            
               vai attiecīgo etalonu sastāvi, ņemot vērā sastāvdaļu skaitu, faktiskās sastāvdaļas, to vērtības un to svērumus, nav tādi paši vai līdzīgi;
            
         
               e)
            
            
               vai katra attiecīgā etalona metodika nav tāda pati vai līdzīga.
            
         2.   Attiecībā uz preču etaloniem papildus 1. punktā noteiktajiem standartiem ņem vērā šādus papildu standartus:
   
               a)
            
            
               vai attiecīgie etaloni nav balstīti uz tādām pašām pamatā esošām precēm;
            
         
               b)
            
            
               vai pamatā esošo preču piegādes vietas nav tādas pašas.
            
         3.   Papildus 1. un 2. punktā noteiktajiem standartiem persona, kurai pieder īpašumtiesības uz etalonu, attiecīgā gadījumā ņem vērā lietošanā esošus papildu standartus, kas ir specifiski novērtējamo etalonu veidiem.
   4.   Nesen publicēta etalona sērija nav jauns etalons.
   6. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no Regulas (ES) Nr. 600/2014 55. panta ceturtajā daļā minētā datuma.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 2. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 173, 12.6.2014., 84. lpp.
   
   
      (2)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).
   
      (3)  Eiropas Parlamenta un Padomes 2012. gada 4. jūlija Regula (ES) Nr. 648/2012 par ārpusbiržas atvasinātajiem instrumentiem, centrālajiem darījumu partneriem un darījumu reģistriem (OV L 201, 27.7.2012., 1. lpp.).